Milline oleks aga selle aatestiku läbiviigu ja levituse taktika põhitoon? Eks seda ole Gustav Suits juba ammu ette sõnastand: "kellel on antud lüüa kui äikene, löögu see valjult ja armuta! kel­lel on antud paista kui päikene, paistku see päiksena üle maa!" Või oli see järjekord ümberpöördult ja äike viimasel ja rõhutatavamal kohal? Nii, siis on siingi saadud tsitaadivõltsijaks omakasu alateadlikul sunnil: kaldume nimelt arvama, et see maa seks kor­raks ja mõneks ajaks äikest  isegi juba on saanud kaunis tugevasti ja veelgi saab, ja et sellele vintsutet ja nõrgale taimestikule selle külma ja halli ilmaga ehk oleks kasulikum ka rohkem päikest.